Къанокъуэ Арсен пщIэ зиIэ унафэщIхэм ящыщщ
Къэралым и эксперт гупхэм я пашэхэм пщIэшхуэ хуащIащ Къанокъуэ Арсен и лэжьэкIэм.
Абыхэм къызэралъытамкIэ, Къэбэрдей-Балъкъэрым и Iэтащхьэм зэфIэкIышхуэ бгъэдэлъщ. Абы щыхьэт тохъуэ УФ-м и субъектхэм я Iэтащхьэхэм я рейтингыу Политикэ, экономикэ коммуникацэхэмкIэ агентствэм шыщхьэуIу мазэм зэхилъхьар. Абы ипкъ иткIэ Къанокъуэ Арсен япэм иIыгъа 54-нэ увыпIэм щежьэу 31-нэ увыпIэм нэсу дэкIуэтеяуэ къалъытащ.
Рейтингым щIыгъу тхыгъэм къызэрыщыгъэлъэгъуамкIэ, Урысейм и губернаторхэу нэхъ зэфIэкI зиIэхэм яIыгъ увыпIэр яубзыху экспертхэм къызэралъытам ипкъ иткIэ. 2013 гъэм и шыщхьэуIу мазэм ирагъэкIуэкIа къэпщытэныгъэм эксперту 10 хэтащ, я IэщIагъэкIэ политологыу, политтехнологыу, медиаэксперту, журналисту.
КъБР-м и Iэтащхьэмрэ Правительствэмрэ я пресс-IуэхущIапIэ.
